**Hortobágy Község Önkormányzatának 5. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2021. október 26-ai rendes, nyilvános ülésére**)**

**Tárgy:** Döntés a község közterületeinek használatáról szóló 12/2018. (IX. 28.) önkormányzati rendelet módosításáról

*Tisztelt Képviselő-testület!*

Hortobágy Község Önkormányzata 2018. novemberétől 10 év határozott időtartamú együttműködési megállapodást kötött, mely alapján elektromos töltőállomás kiépítésére került sor. Az együttműködési megállapodás az előterjesztés 1. mellékletét képezi.

2020. júniusában az e-Mobi Nonprofit Kft. megkereste az önkormányzatot, hogy az eddig jogszabály alapján ingyenes használatra átadott töltőállomás elhelyezésére szolgáló területre használati díjat kíván fizetni, mivel a töltőállomás igénybevétele is fizetőssé vált (2. melléklet).

Az együttműködési megállapodás tervezetében a használatért fizetendő díj nettó 1,5 Ft/szolgáltatott kWh, melynek elszámolása évente történik a Szolgáltató által szolgáltatott – a létesítmény fogyasztásmérő berendezése által mért – kWh villamos energia felhasználása szerint.

Ennek alapján a közterület használatáról szóló önkormányzati rendeletben új, szabályozandó területként kerül beemelésre az elektromos töltőberendezés üzemeltetése, illetve az ezért fizetendő közterület használati díj és annak mértéke.

A módosítás alkalmával meghatározásra került a filmforgatás céljára igénybevett közterület közterület-használati díja is.

Kérem a Tisztelt Képviselő-testületet, hogy az előterjesztést és a mellékelt rendelet-tervezetet megtárgyalni, a község közterületeinek használatáról szóló 12/2018. (IX. 28.) önkormányzati rendelet módosításáról szóló önkormányzati rendeletet megalkotni szíveskedjen.

Hortobágy, 2021. október 21.

 **Jakab Ádám András**

polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

kirendeltség-vezető